മലപ്പുറത്ത് പീഡനത്തിനിരയായ 17കാരി യൂട്യൂബ് നോക്കി പ്രസവിച്ചു: പീഡിപ്പിച്ച് ഗര്ഭിണിയാക്കിയ അയല്വാസി അറസ്റ്റില് മലപ്പുറം: പീഡനത്തിനിരയായ പതിനേഴുകാരി ആരുമറിയാതെ വീട്ടില് പ്രസവിച്ചു. യു ട്യൂബ് വീഡിയോ നോക്കിയാണ് പരസഹായമില്ലാതെ പ്ലസ് ടു വിദ്യാര്ഥിനി പ്രസവിച്ചത്. പെണ്കുട്ടിയെ പീഡിപ്പിച്ച് ഗര്ഭിണിയാക്കിയ അയല്വാസിയെ പൊലീസ് അറസ്റ്റ് ചെയ്തു. മലപ്പുറം കോട്ടക്കലിലാണ് സംഭവം. ഈ മാസം 20നാണ് വീട്ടുകാരറിയാതെ പെണ്കുട്ടി മുറിയില് പ്രസവിച്ചത്. മൂന്നുദിവസത്തിന് ശേഷമാണ് ആശുപത്രിയില് പ്രവേശിപ്പിച്ചത്. പെണ്കുട്ടിയുടെയും കുഞ്ഞിന്റെയും ആരോഗ്യനില തൃപ്തികരമാണ്. അയല്വാസിയായ 21കാരനാണ് പ്ലസ്ടു വിദ്യാര്ഥിനിയായ 17കാരിയെ പീഡിപ്പിച്ച് ഗര്ഭിണിയാക്കിയത്. എന്നാല് ഗര്ഭിണിയായ വിവരം വീട്ടുകാരില്നിന്ന് മറച്ചുവെച്ച് 17കാരി ആരുടെയും സഹായമില്ലാതെ കുഞ്ഞിനെ പ്രസവിക്കുകയായിരുന്നു. ഒക്ടോബര് 20നാണ് വീട്ടിലെ മുറിയ്ക്കുള്ളില്വെച്ച് പ്രസവിച്ചതെന്നാണ് പെണ്കുട്ടിയുടെ മൊഴി. യൂട്യൂബ് നോക്കിയാണ് പ്രസവരീതികള് മനസിലാക്കിയതെന്നും ഇതനുസരിച്ചാണ് പൊക്കിള്കൊടി മുറിച്ചുമാറ്റുന്നതുള്പ്പെടെ ചെയ്തതെന്നും പെണ്കുട്ടി പോലീസിനോട് പറഞ്ഞിട്ടുണ്ട്. 23ാം തീയതിയാണ് സംഭവം പുറത്തറിയുന്നത്. പെണ്കുട്ടിയും കുഞ്ഞും നിലവില് മഞ്ചേരി മെഡിക്കല് കോളേജ് ആശുപത്രിയിലാണ്. ഇരുവരുടെയും ആരോഗ്യനില തൃപ്തികരമാണെന്ന് അധികൃതര് പറഞ്ഞു. അതിനിടെ, പെണ്കുട്ടിയെ പീഡിപ്പിച്ച് ഗര്ഭിണിയാക്കിയെന്ന കേസില് അയല്വാസിയായ 21കാരനെ പോലീസ് അറസ്റ്റ് ചെയ്തു. പ്രണയം നടിച്ച് വിവാഹവാഗ്ദാനം നല്കിയാണ് ഇയാള് പെണ്കുട്ടിയെ പീഡനത്തിനിരയാക്കിയത്. പോക്സോ വകുപ്പുകളടക്കം ചുമത്തിയാണ് പ്രതിക്കെതിരേ കേസെടുത്തിരിക്കുന്നത്.